Megjelent az Androidos készülékekre is a Telekom Edition | Navigálj Gyurcival!
Navigálj Gyurcival!/Android/Megjelent az androidos okostelefonokra a NAVIGON select Telekom Edition
A NAVIGON bővíti Android okostelefon-használóknak szánt termékei körét. A felhasználók szeptember 1-je óta immár a NAVIGON select Telekom Edition Android navigációs megoldást is választhatják. Azok, akik már használják a MobileNavigator Androidot, szintén nem maradnak le semmiről: ők ingyen letölthetik a teljes verziót, mely egy olyan exkluzív szolgáltatást is tartalmaz, amely eddig a NAVIGON portfóliójának egyetlen tagjában sem volt megtalálható.
Hamburg 2010. augusztus 31. – A NAVIGON select Telekom Edition Androiddal az androidos okostelefonok tulajdonosai holnaptól összeállíthatják maguknak egyedi, saját igényeikhez igazodó navigációs alkalmazásukat. – A NAVIGON select Telekom Edition Androidnak köszönhetően mostantól még többen juthatnak hozzá testre szabott navigációs szoftverhez – jelentette ki Gerhard Mayr, a NAVIGON globális mobil üzletágért felelős alelnöke. – Ezzel megtettük a következő lépést afelé, hogy a lehető legtöbb piacon további platformokon is elérhetővé váljon a sikeres select termékcsaládunk.
Egyedileg összeállított vagy „mindent bele” szolgáltatáscsomagok
A Deutsche Telekomnál mobiltelefon-előfizetéssel rendelkező felhasználók ingyen jutnak hozzá a NAVIGON select Telekom Edition Android alapváltozatához.1 A német, osztrák és svájci térképeken kívül számos funkció is megtalálható benne, például az intelligens címbeírás, a kibővített gyalogos navigáció és a Google Local Search. Az előfizetők ezt az alapváltozatot igény szerint bővíthetik. Összesen nyolc kiegészítő csomag szerepel a választékban: a Bonus-csomag (hozzáférés a telefonos és a Google-kontaktlistához, Reality Scanner), a Sound and Fun-csomag (Text-to-Speech, NAVIGON vicces hangok, Reality Scanner), a Safety and Relax-csomag (kibővített sávasszisztens, sebességasszisztens, biztonsági kamera), a Premium-csomag (3D-s navigálás, NAVIGON MyRoutes, Reality View Pro, koordináta alapján történő címbeírás, hozzáférés a telefonos és a Google-kontaktlistához), a Traffic Live-csomag (Traffic Live szolgáltatással), valamint az EU20- és az EU40-térképbővítő csomag. A fentieken kívül először lesz elérhető két All-In-One (mindent bele) csomag a német-osztrák-svájci vagy az EU40 térképcsomaghoz.
Az új változat fő újdonsága a Reality Scanner funkció
Az új funkciókat azok a meglévő ügyfelek is élvezhetik, akik már rendelkeznek a MobileNavigator for Android teljes európás vagy regionális változatával: szeptember 1-jétől hozzájutnak egy három új NAVIGON-funkciót tartalmazó frissítéshez2. Ezek egyike a Reality Scanner, mely nem más, mint a gyalogos navigációt megkönnyítő szolgáltatás. Az okostelefon kamerája és a GPS-vevő segítségével a szoftver felismeri a közelben található POI-kat3, melyek neve ezután a kamera által közvetített élőképre rávetítve meg is jelenik. Ez még nem minden: a kijelzőn a POI mellett a kategóriáját jelképező ikon és a pillanatnyi távolság is láthatóvá válik. Ha pedig a felhasználó rákattint a POI-ikonra, egy külön ablakban további információk jelennek meg, egy újabb kattintást követően pedig a szoftver el is kalauzolja a felhasználót a kiválasztott célponthoz. A frissítés két további funkciója a Text-To-Speech és a Traffic Live. A már ismert funkciókkal, például a NAVIGON MyRoutes-szal, a koordináta alapú célpont-kiválasztással és a Lane Assistang Pro-val kiegészülve az android okostelefonokkal végzett navigáció minden korábbinál biztonságosabbá és kényelemesebbé vált.
Egyszerűen hozzáférhető
A felhasználók egyszerűen hozzájuthatnak a MobileNavigator for Androidhoz: ha már megvették a szoftver egy korábbi verzióját, akkor az európai változat teljes frissítését az Android Marketből tölthetik le. A regionális változat szeptember közepétől lesz elérhető.
A Telekom Deutschland-mobilelőfizetéssel rendelkező ügyfelek ingyen kapják meg a NAVIGON select alapváltozatát4. A kiegészítő csomagok az In App Purchase rendszer segítségével szerezhetők be, áruk hozzáadódik a mobilszámlához. A NAVIGON select csomagok ára 9,95 és 29,95 euró között változik. Egy teljes, „mindent bele”-jellegű csomag is megjelent a kínálatban, mely az összes elérhető funkciót tartalmazza, és a Telekom-üzletekben, voucher formájában is megvásárolható.
Ára a teljes európás csomagban 89,95 euró, a regionális verziókban 59,95 euró, és alapvetően mindkettő a Google Checkouton keresztül szerezhető be. A gyors döntéshozatalra képes vásárlók örülhettek, mert a bevezető időszakban a teljes verzió ára szeptember 14-ig 59,95 euró volt. ______________________________________________________________
1 Eleinte csak azokban az országokban, ahol az Android Marketben működik a Google Checkout funkció..
2 A kamera kb. 500 méteres sugarú körön belüli POI-kat ismer fel. Ha ezen belül nincs POI, a szoftver 1000 méterre vagy annál távolabbra is kiterjesztheti a keresés sugarát.
3 A NAVIGON select Telekom Edition Android jelenleg a HTC, a Samsung, az LG és a SonyEricsson okostelefonokra kapható.
4 Az új fizetési módszer miatt a Google Checkout rendszert használó országokban a Try&Buy opció nem működik többé.
Android, Navigáció, Navigon, Telekom Edition
Először a Samsung Galaxy Spica készüléken használható. Az Androidos okostelefon a Pannon GSM kínálatában kapható. Tovább....